 Akizungumza kwa njia ya mtandao, Macha alisema kutokana na ukata ilibidi wajiondoe kwa sababu walishindwa kupata nauli za kutosha wachezaji 25 badala yake wamepeleka timu ya riadha tu. “Kutokana na ukosefu wa nauli ya kutosha kusafirisha wachezaji 25, tumepeleka wachezaji nane tu wa mchezo wa riadha,” alisema Macha.Timu hiyo ya Taifa ya Olimpiki Maalumu Tanzania iliondoka nchini Julai 20, mwaka huu na ilifika salama Marekani siku iliyofuata. Macha alisema wachezaji hao wanane (wanawake wanne na wanaume wanne), watashiriki katika riadha kwenye mita 100, mita 200, mita 400, mita 800, mita 5,000, nusu marathon na kupokezana vijiti.Michezo itafunguliwa rasmi kesho jijini Los Angeles.